Bekrefter DNA-funn på neglene til Kristin
Mannen som ble pågrepet for drapet på Kristin Juel Johannesen (12) i 1999 ble siktet på nytt på onsdag. Han ble først dømt for saken i 2001, men ble så frifunnet. Politiet har funnet DNA-et til den drapssiktede på fingerneglene tilKristin Juel Johannesen, bekrefter Kjell Johan Abrahamsen, konsituert visepolitimester i Vestfold politidistrikt. Han opplyser at politiet fikk DNA-prøven i forbindelse med en annen sak. – Det var i forbindelse med en mindre sak vi hadde i mai som gjaldt en mindre narkotikaforbrytelse. Det var da vi sikret oss referanseprøven, sier Abrahamsen til oppmøtt presse. Politiet etterforsket allerede da den siktede på nytt for drapet på Kristin, og så disse sakene i forbindelse. – Bakgrunnen for at siktede ble pågrepet av politiet onsdag denne uken er DNA-analyser som knytter vedkommende, etter vår oppfatning, til drapet og til den avdøde. Det er nye og mer avanserte analysemetoder som har gjort det mulig for Folkehelseinstituttet å innhente en fullverdig DNA-profil, sier Abrahamsen. Familien: Håper på tilståelseSiktede er konfrontert med funnene, men Abrahamsen ønsker ikke å gå i detalj om hans forklaring. Funnet som nå har ført til pågripelsen ble testet av Kripos i 2006, men det er nye metoder som har latt Folkehelseinnstituttet påvist den siktedes kontakt med Kristin. Etter politiets oppfatning at det er nærmest utenkelig at DNA-funnet er kommet på Kristins negler ved en tilfeldighet. – Vi mener at dette beviser at siktede har vært i nærkontakt med avdøde, og sammenholdt med de taktiske bevis fra etterforskningen mener vi å kunne knytte siktede til drapshandlingen, sier Abrahamsen. Politiet tror den 16 år gamle drapssaken går mot en løsning. Kristins far: – Vil ikke ha hevn – Jeg føler likevel behov for å understreke at saken fortsatt er under etterforskning. Selv om vi mener å sitte på meget sterke tekniske bevis, gjenstår det en del etterforskning som vil avgjøre om vi ender opp med en tiltale eller ikke, sier Abrahamsen. Politiet tilbakekaller personell fra ferie for å få nok folk på saken. Ferieavvikling påvirker ikke etterforskningen.38-åringen er varetekstfengslet i fire uker. Den siktede gis fullstendig isolasjon i to uker. Han får brev- og besøksforbud, og han gis også et forbud mot avis og kringkasting. Første avhør av siktede ble gjennomført i går. Ytterligere avhør blir gjennomført så fort som mulig. Den siktede benekter fortsatt all befatning med saken. Fengslingsmøtet i forkant av pressekonferansen begynte klokken 12.00 i dag og var lukket etter politiets ønske, uten at den siktede motsatte seg det. Ingen fra media fikk være i rettsalen under fengslingsmøtet. Politiet kaller denne saken juridisk upløyd mark, fordi saken til en frikjent person aldri er blitt gjennopptatt av gjennopptagelseskommisjonen. Den siktede i 2001: – Jeg er ingen barnemorder
DNA-et til den siktede 38 er funnet på Kristin Juel Johannesens negler, bekrefter politiet i sin pressekonferanse.